*1. számú melléklet a / 2018. sz. Képv. test. határozathoz*

**Előszerződés**

**területi ellátási kötelezettségű felnőtt fogászati szolgálat végzésére**

(tervezet)

###### amely létrejött egyrészről

###### Kiskőrös Város Önkormányzata (székhelye: 6200 Kiskőrös, Petőfi tér 1. törzsszáma: 724782, statisztikai számjele:15724784-8411-321-03, képviseletében Domonyi László polgármester), mint egészségügyi alapellátásra kötelezett (továbbiakban: Megbízó),

másrészről **dr. Horváth Anna** (szül.: Novi Sad , Jugoszlávia, 1984. január 3. an: Engler Éva, lakcíme: 4071 Mikepércs, Bethlen utca 12. szám) fogorvos, egyéni vállalkozó (továbbiakban: Megbízott) (együttesen: Szerződő felek) között alulírott helyen és időben, az alábbi feltételekkel:

1. Szerződő felek megállapítják, hogy Megbízó pályázatot írt ki a betöltetlen kiskőrösi 2. számú felnőtt fogorvosi körzet (a továbbiakban: Praxis) fogászati feladatainak ellátására. A pályázatot Megbízott nyerte meg, melyről a Képviselő-testület 2018. május 30-i ülésén …./2018. számú Képv.test. határozatával döntött.
2. Az előszerződés tárgya a Praxis feladatai ellátására vonatkozó, az önálló orvosi tevékenységről szóló 2000. évi II. törvény 2/B. § szerinti feladat-ellátási szerződés megkötése.
3. A Megbízott a területi ellátási kötelezettségét a Megbízó tulajdonában lévő, 6200 Kiskőrös, Árpád utca 8. szám alatti orvosi rendelőben teljesíti, melyet a Megbízó térítésmentesen biztosít számára.
4. Szerződő felek tudomásul veszik, hogy a Polgári Törvénykönyvről szóló 2013. évi V. törvény (továbbiakban: Ptk.) 6:73. § (1) bekezdése alapján a feladat-ellátási szerződést jelen előszerződésben rögzített feltételek teljesülését követően, de legkésőbb jelen előszerződés 6. pontjában rögzített határidőig kötelesek megkötni.
5. Szerződő felek rögzítik, hogy a Praxis fogorvosi feladatainak ellátására határozatlan idejű, de legalább 6 évre szóló feladat-ellátási szerződést kötnek, amennyiben Megbízott a Praxisra vonatkozó praxisengedély megszerzését igazolja.
6. A Megbízó köteles az 5. pontban foglaltak teljesülése esetén legkésőbb a praxisengedély megszerzésének igazolását követő 30 napon belül a……./2018. számú Képv. test. határozattal jóváhagyott tartalmú feladat-ellátási szerződés megkötésére.
7. Szerződő felek rögzítik, hogy a feladat-ellátási szerződésben szabályozzák a feladat-ellátás feltételeit.
8. Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Ptk. rendelkezéseit kell alkalmazni.
9. Szerződő felek bármelyike megtagadhatja a szerződés megkötését a Ptk. 6:73. § (3) bekezdésében meghatározott esetekben, továbbá a jelen előszerződésben előírt feltételek hiánya esetén. Ha valamely fél az 6. pont szerinti határidőn belül a feladat-ellátási szerződés megkötését a jelen előszerződés szabályaival ellentétesen megtagadja, a másik fél a bíróságtól kérheti a szerződés létrehozását.
10. A szerződésből eredő esetleges jogvita esetén a felek hatáskörtől függően a Kiskőrösi Járásbíróság kizárólagos illetékességét kötik ki.
11. Jelen előszerződés az aláírás napjától 2018. szeptember 30. napjáig hatályos, de az előszerződés megszűnik, ha a Szerződő felek feladat-ellátási szerződést kötnek.
12. Jelen előszerződést Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.
13. Jelen előszerződés 5 példányban készült, aKépviselő-testületaz előszerződést a ……../2018. (…….) számú határozatával hagyta jóvá.

**Kiskőrös,2018.**   
  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domonyi László Dr. Horváth Anna

polgármester fogorvos

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Turán Csaba

jegyző

Melléklet:

A Képviselő-testület …../2018. (….) számú határozata